Gewapende rowers slaan toe op grenspos na BotswanaArgieffoto (Foto: imgkid.com) Kapt. Paul Ramaloko, polisiewoordvoerder, het aan Maroela Media gesê hoewel daar polisiebeamptes by die grenspos gestasioneer is, is die houer nie reg langs die stasie nie. “Die beamptes het omstreeks 02:00 gehoor hoe die verdagtes die houer probeer oopbreek. Hulle het die verdagtes gekonfronteer en ŉ skietgeveg het tussen die polisie en die verdagtes uitgebreek,” het Ramaloko gesê. Niemand is gewond nie en die verdagtes het met leë hande in ŉ sedanmotor sonder nommerplate gevlug. ŉ Saak van poging tot moord en poging tot roof is aanhangig gemaak. Geen verdagtes is nog in hegtenis geneem nie. Ramaloko het ŉ beroep op die eienaars van die buitelandse valutahouers gedoen om nie kontant in die fasiliteite te laat nie omdat dit misdadigers lok.